الزين : مساعد
هو : مساعد منو؟
الزين : بس يا بحر
هو : ههههههه
الزين : ابي الدانه
هو : هههههه ...يالفاصله
الزين : تهقا اكو مثل مساعد الحين
هو : مادري
الزين : لا تقول مادري ..... هذي مالتي
هو : شتبيني اقول
الزين : أي شي .... لا تبوق كلماتي
الزين : فلان
هو : ابوي
الزين : بس جذيه بغيت اناديك ..... احب اناديك ... احس روحي تناديك قبل شفايفي
هو : بيييييييه ...... كل هذا معزة
الزين : ايه كيفي ... معزتي وكيفي ..... مشاعري وكيفي
هو : انتي صج تحسين بهالشي
الزين : شرايك انت
هو : ما تخافين اييج يوم وماتلاقيني .... بح
الزين : هممم ...... اروح اشتغل احسن
هو : ليش زعلتي
الزين : ماني زعلانه
هو : عيل ليش عصبتي
الزين : ماني معصبه
هو : ليش ما تبين تحجين .... وين بتروحين
الزين : بروح فيلجا اقط روحي بالبحر عشان اغرق وياكلني السمج
وييي مساعد يدور علي .... بس هالمره ما يلقى الدانه
هو : لا تقولين جذيه .... اقط روحي وراج
هو : زيون
هو : زيون
الزين : عيونها
هو : انتي ليش تعزيني هالكثر .... شنو فيني مخليج متعلقه فيني لهدرجه
الزين : اشياء وايد
هو : مثل
الزين : مثل مداراتك لي ... تتحمل ينوني ..... مزاجي اللي ماله سما ولا قاع
... ساعه فوق وساعه تحت
هو : بس انتي ما تعرفيني عدل
الزين : احب اللي عرفته لما الحين
.. يمكن احتاج اعرفك زياده بس انت مو معطيني فرصه ولا انت واضح كفايه معاي
هو : شلون ... بالعكس انا واضح وياج
الزين : لأ مو دايما ... ساعات احسك عندك حجي يدور في بالك وماتبي تقوله
هو : متى هذا
الزين : مادري الحين ... ما اذكر .. بس لما تحصل بقول لك
الزين : بسافر
هو : وين
الزين : عمان .. مع صاحبتي
هو : ليش عمان؟
الزين : بروح اسوي لك سحر
هو : سكنهم بمساكنهم ... بعدين انتى مو محتاجه تسوين لي سحر ... انتي سحرج منج وفيج
الزين : بخلينهم يسحروني انا ... يسووني ميداليه تشيلها وياك على طول
هو : هههههههه .... ومن قال لج انتي مو وياي على طول
الزين : صج .... انا وياك على طول
هو : ايه صج
الزين : بتوله علي ... بتشتاق لي
هو : اكيد
الزين : شكثر
هو : مادري
الزين : تهقا اكو واحد مثل مساعد الحين
هو : لأ
الزين : ليش لأ
هو : عشان مساعد فكر بقلبه وماكو الحين احد يفكر بقلبه
الزين : انا اذا لقيت مساعد ما ابي الدانه ..... ابيه اهو وبس
هو : انتى مينونه
الزين : مو شي
هو : احلا ينون
هو : زيون ..... الزين ... احلا زين ..... زيونتى
الزين : روحها..... قول ... تبي تروح تكمل شغلك ... بخليك ... ماراح أأذيك
.... بس ما اضمن لك إني ما اتحرش فيك بعد شوي
هو : انا كلي لج .... انتي تامرين
الزين : ياربي .... وما يبينى انجبر فيه
هو : يالله سلام
الزين : بحفظ الله